
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1420 


1 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός της «Κοινωνίας της Πληροφορίας Α.Ε.» ως 
Τελικού Δικαιούχου για το έργο «Δημιουργία Δημο¬ 
σίων Κέντρων Πληροφόρησης». 1 

Κατάρτιση προγράμματος 3ΤΑΟΕ απόκτησης εργα¬ 
σιακής εμπειρίας ανέργων στην Οργανωτική Επι¬ 
τροπή Ολυμπιακών Αγώνων - Αθήνα 2004. 2 

Καθορισμός θέσεων πρακτικής άσκησης σπουδαστών 

Τ.Ε.Ι. στο Τ.Ε.Ι. Πάτρας. 3 

Μέτρα χρηματοδότησης δράσεων μετατροπής των 
καλλιεργειών των καπνοπαραγωγών προς άλλες 

καλλιέργειες ή οικονομικές δραστηριότητες. 4 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 5 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 6 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 7 

Ανάθεση έργου στην εταιρεία «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 8 


ΑΠΟΦΑΣΕΙ Σ 

Αριθ. 1477 (1) 

Ορισμός της «Κοινωνίας της Πληροφορίας Α.Ε.» ως Τε¬ 
λικού Δικαιούχου για το έργο «Δημιουργία Δημοσίων 
Κέντρων Πληροφόρησης». 

Ο ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α.του άρθρου 29Ατου Νόμου 1558/85 «Κυβέρνηση και 
Κυβερνητικά Όργανα» (ΦΕΚ 137 Α') όπως συμπληρώθη¬ 
κε με το ήρθρο 27 του Ν. 2081/92 (ΦΕΚ 154 Α') και τρο¬ 
ποποιήθηκε με το άρθρο 1 παρ. 2α του Ν. 2469/97 (ΦΕΚ 
38 Α') 

β. του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο 
Υπουργείο Εσωτερικών, Δημόσιας Διοίκησης και Απο¬ 


κέντρωσης και καθορισμός των αρμοδιοτήτων τους» 
(ΦΕΚ 201 Α'). 

γ. του Π.Δ. 49/1988 «Οργανισμόςτου Υπουργείου Εσω¬ 
τερικών» (ΦΕΚ 18 Α'), όπως συμπληρώθηκε και τροποποι¬ 
ήθηκε μεταγενέστερα, 

δ. του άρθρου 24 παρ. 2β και 3 του Ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251 Α'), 

ε. του άρθρου 29 παρ. 1-7 της 10071/23.3.2001 κοινής 
απόφασης των υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών «Σύσταση Ανώνυμης Εταιρείας «Κοινωνία της Πλη¬ 
ροφορίας Α.Ε.» (ΦΕΚ324 Β727.3.2001). 

2. Το Επιχειρησιακό Πρόγραμμα «Κοινωνία της Πληρο¬ 
φορίας». 

3. Την κοινή απόφαση Υπουργών ΟΙΚΟ και ΕΣΔΔΑ, (ΦΕΚ 
528 Β'), «ΚανονισμόςΔημοπράτησης, Ανάθεσης και Εκτέ¬ 
λεσης έργων, υπηρεσιών και προμηθειών της Εταιρείας 
«Κοινωνία της Πληροφορίας Α.Ε.» (ΚτΠ Α.Ε.)». 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Την εκτέλεση του έργου «Δημιουργία Δημοσίων Κέ¬ 
ντρων Πληροφόρησης» από την «Κοινωνία της Πληροφο¬ 
ρίας Α.Ε.», ως Τελικού Δικαιούχου. Η εκτέλεση του έργου 
θα πραγματοποιηθεί σύμφωνα με τους όρους και τα λε¬ 
πτομερώς οριζόμενα στην Προγραμματική Συμφωνία 
που θα υπογράφει μεταξύ του Υπουργείου Εσωτερικών, 
Δημόσιας διοίκησης και Αποκέντρωσης και της ως άνω 
Ανώνυμης Εταιρείας. 

2. Τη χρηματοδότηση της «Κοινωνίαςτης Πληροφορίας 
Α.Ε.», από ΣΑΕ του Υπουργείου για τις ανάγκες του έρ¬ 
γου, ο προϋπολογισμός του οποίου ανέρχεται στο ποσό 
των εννιακοσίων ενενήντα πέντε χιλιάδων πεντακοσίων 
Ευρώ (963.250,00 Ευρώ), συμπεριλαμβανομένου του 
ΦΠΑ. 

3. Την εξουσιοδότηση του Γενικού ΓραμματέαΥΠΕΣΔΔΑ, 
Π. Γεωργιάδη για την υπογραφή της ως άνω Προγραμματι¬ 
κής Συμφωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2003 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 33097 (2) 

Κατάρτιση προγράμματος 3ΤΑΟΕ απόκτησης εργασια¬ 
κής εμπειρίας ανέργων στην Οργανωτική Επιτροπή 
Ολυμπιακών Αγώνων - Αθήνα 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 4 του άρθρου 16 του 
Ν. 1558/85 «Κυβέρνηση και Κυβερνητικά Όργανα» (ΦΕΚ 
137 Α). 

2. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

3. Τις διατάξεις του Π.Δ 368/89 «Οργανισμός του 
Υπουργείου Εργασίας» (ΦΕΚ 163 Α). 

4. Τις διατάξεις του Ν. 2434/96 (ΦΕΚ/188/Α) «Μέτρα πο¬ 
λιτικής για την απασχόληση και την επαγγελματική εκπαί¬ 
δευση και κατάρτιση και άλλες διατάξεις». 

5. Τις διατάξεις των παρ. 1 και 15του άρθρου 20 του Ν. 
2639/98 «Ρύθμιση εργασιακών σχέσεων, σύσταση Σώμα¬ 
τος Επιθεώρησης Εργασίας και άλλες διατάξεις» (ΦΕΚ 
205/Α/2.9.1998). 

6. Την εφαρμογή του Γ' Κοινοτικού Πλαισίου Στήριξης 
μέσω του Επιχειρησιακού Προγράμματος «Απασχόληση 
και Επαγγελματική Κατάρτιση 2000 - 2006». 

7. Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας 
ανέργων πτυχιούχων και αποφοίτων σχολών νεοεισερχο- 
μένων στην αγορά εργασίας. 

8. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη σε βά¬ 
ρος του Τακτικού Κρατικού Προϋπολογισμού και ως εκ 
τούτου εμπίπτει στις διατάξεις της παρ. 3 του άρθρου 22 
του Ν. 2362/95. 

9. Την 1944/15.7.2003 απόφαση του Δ.Σ. του ΟΑΕΔ 
(αριθμ. συνεδρ. 33/15.7.2003) που μας κοινοποιήθηκε με 
το Β 122503/8.9.2003 έγγραφό του, η οποία συμπληρώ¬ 
θηκε με την 2636/23.9.2003 απόφαση του Δ.Σ. του ΟΑΕΔ 
(αριθμ. συνεδρ. 42/23.9.2003) που μας κοινοποιήθηκε με 
το Β 124133/25.9.2003 έγγραφο του. 

10. Τις διατάξεις του άρθρου 27 του Ν. 2081/92 (ΦΕΚ 
154/Α/1992) που προστέθηκε το άρθρο 29 του Ν. 1558/85 
(ΦΕΚ 137/Α) όπως τροποποιήθηκε με το άρθρο 1 του Ν. 
2469/97 (ΦΕΚ38/Α). 

11. Την 1100383/1330/Α0006/31.10.2001 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» (ΦΕΚ 1485/Β/31.10.2001). 

12. Τις διατάξεις του Π.Δ. 81/2002 (57/Α) «Συγχώνευση 
των Υπουργείων Εθνικής Οικονομίας και Οικονομικών σε 
Υπουργείο Οικονομίας και Οικονομικών», αποφασίζουμε: 

- Καταρτίζουμε πρόγραμμα απόκτησης εργασιακής 
εμπειρίας 6.185 συνολικά ανέργων, ηλικίας από 18 ετών 
έως 40 ετών, πτυχιούχων Α.Ε.Ι., Τ.Ε.Ι., διπλωματούχων 
Ι.Ε.Κ. (μετά το Λύκειο), αποφοίτων Λυκείου Γενικής Εκ¬ 
παίδευσης, αποφοίτων των σχολικών μονάδων Τ.Ε.Λ. 
Ε.Π.Λ. καιΤ.Ε.Ε. Α' καιΒ' Κύκλου, καθώς και ανέργων που 
είναι κάτοχοι ισότιμων με τους παραπάνω τίτλους σπου¬ 
δών ημεδαπής ή αλλοδαπής. 

Από τις ως άνω θέσεις ποσοστό 60% θα καλυφθεί από 
γυναίκες και 40% από άνδρες. 


Στο πλαίσιο της πολιτικής πρόληψης της μακροχρόνιας 
ανεργίας: 

- τουλάχιστον 67% θα καλυφθεί από άνεργους οι οποίοι 
είναι εγγεγραμμένοι στα μητρώα ανέργωντων Υπηρεσιών 
του Ο.Α.Ε.Δ. μέχρι 6 μήνες, όσοι είναι ηλικίας μέχρι 25 
ετών και μέχρι 12 μήνες όσοι είναι ηλικίας 25 ετών και άνω. 

Στο πλαίσιο της πολιτικής καταστολής της μακροχρό¬ 
νιας ανεργίας: 

- έως 33% θα καλυφθεί από άνεργους οι οποίοι είναι εγ¬ 
γεγραμμένοι από 6 μήνες και άνω, όσοι είναι ηλικίας μέχρι 
25 ετών και από 12 μήνες και άνω, όσοι είναι ηλικίας 25 
ετών και άνω. 

Σκοπός του προγράμματος είναι η απόκτηση εργασια¬ 
κής εμπειρίας και δεξιοτήτων για την παροχή περισσότε¬ 
ρων ευκαιριών για την ένταξη των παραπάνω ανέργων 
στην αγορά εργασίας. 

Η διάρκεια του προγράμματος, το οποίο θα περιλαμβά¬ 
νει θεωρητικό και πρακτικό μέρος, θα προσδιορισθεί από 
την Οργανωτική Επιτροπή Ολυμπιακών Αγώνων - Αθήνα 
2004, θα κυμαίνεται δε, ανάλογα με τον τομέα και την ει¬ 
δικότητα, από 2 έως 11 μήνες. 

Υπεύθυνος φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο Ο.Α.Ε.Δ. 

Η αξιολόγηση και η τελική επιλογή των ανέργων θα γί¬ 
νεται από την ΟΕΟΑ «ΑΘΗΝΑ 2004». 

1. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ ΤΟΥ ΠΡΟΓΡΑΜ¬ 
ΜΑΤΟΣ. 

Άμεσοι αποδέκτες των δράσεων είναι οι άνεργοι που θα 
αποκτήσουν εργασιακή εμπειρία, έμμεσος δε αποδέκτης η 
Οργανωτική Επιτροπή Ολυμπιακών Αγώνων -Αθήνα 2004. 

2. ΔΙΑΔΙΚΑΣΙΑ ΕΝΤΑΞΗΣ 

Οι ενδιαφερόμενοι υποψήφιοι δύνανται να παραλαμβά- 
νουν από τις υπηρεσίες του ΟΑΕΔ των Νομών Αττικής, 
Μαγνησίας, Θεσσαλονίκης, Αχάίας και Ηρακλείου έντυπο 
προς συμπλήρωση των ζητούμενων προσωπικών τους 
στοιχείων. Η έκφραση εκδήλωσης των ενδιαφερομένων 
για συμμετοχή στο πρόγραμμα όσο αφορά τις προκηρύ¬ 
ξεις, τα δικαιολογητικά, τις ειδικότητες, το χρόνο έναρξης 
του προγράμματος και το χρόνο συμμετοχής των, θα κα¬ 
θοριστεί με σχετική εγκύκλιο του ΟΑΕΔ. 

3. ΑΣΚΟΥΜΕΝΟΙ 

Επωφελούμενοι του Προγράμματος είναι άνεργοι - μέ¬ 
σα από τις διαδικασίες της εξατομικευμένης προσέγγι¬ 
σης - πτυχιούχοι Α.Ε.Ι., Τ.Ε.Ι., διπλωματούχοι Ι.Ε.Κ. (μετά 
την απόκτηση του απολυτηρίου Λυκείου), απόφοιτοι Λυ¬ 
κείου Γενικής Εκπαίδευσης, απόφοιτοι των σχολικών μο¬ 
νάδων Τ.Ε.Λ. Ε.Π.Λ., καιΤ.Ε.Ε. Α'και Β' Κύκλου, καθώς και 
άνεργοι που είναι κάτοχοι ισότιμων με τους παραπάνω 
τίτλους σπουδών ημεδαπής ή αλλοδαπής. 

Οι παραπάνω δικαιούχοιτου Προγράμματος θα πρέπει: 

• Να είναι κάτοχοι αναγνωρισμένου τίτλου σπουδών. 

• Να διαθέτουν δελτίο ανεργίας σε ισχύ μέχρι και την 
ημερομηνία της δημοσίευσης κάθε προκήρυξης για το¬ 
ποθέτηση σε θέση απόκτησης εργασιακής εμπειρίας. 

• Να έχουν βεβαίωση από την αρμόδια Υπηρεσία του 
ΟΑΕΔ ότι έχει συμπληρωθεί το ατομικό σχέδιο δράσης. 

• Να είναι ηλικίας από 18 ετών (γεννημένοι μετά την 
1.1.1985) μέχρι 40 ετών (γεννημένοι μετά την 1.1.63). 

• Να έχουν την Ελληνική υπηκοότητα (ή την υπηκοότη¬ 
τα κράτους - μέλους Ε.Ε.) ή να είναι Έλληνες ομογενείς 
με νόμιμο δικαίωμα παραμονής και απασχόλησης στην 
Ελλάδα. 

• Οιάνδρες υποψήφιοιπρέπει να έχουν εκπληρώσειτις 
στρατιωτικές τους υποχρεώσεις ή να έχουν νόμιμα απαλ¬ 
λαγεί ή να έχουν λάβει αναβολή από το στρατό μέχρι τη 
λήξη του προγράμματος. 

Β) Απαιτούμενα δικαιολογητικά 

Τα απαιτούμενα δικαιολογητικά που θα υποβληθούν 
προς τις αρμόδιες Υπηρεσίες του ΟΑΕΔ από τους δικαι¬ 
ούχους του προγράμματος μετά την τελική επιλογή τους 
από το φορέα, θα είναι τα εξής: 

• Δελτίο ανεργίας. 

• Δελτίο αστυνομικής ταυτότητας. 

• Αναγνωρισμένο τίτλο σπουδών. 

• Οι κάτοχοι τίτλων σπουδών της αλλοδαπής θα πρέπει 
να προσκομίσουν βεβαίωση ισοτιμίας από Δ.Ι.Κ.Α.Τ.Σ.Α., 
Ι.Τ.Ε. ή άλλου αρμόδιου φορέα. 

• Οι απόφοιτοι Α.Ε.Ι., Τ.Ε.Ι., οι οποίοι δεν μπορούν να 
προσκομίσουν τίτλο σπουδών επειδή δεν έχουν ορκισθεί 
είναι δυνατό να παρακολουθήσουν το πρόγραμμα εφό¬ 
σον προσκομίσουν βεβαίωση της σχολής με την αναλυτι¬ 
κή βαθμολογία τους από την οποία να προκύπτει ότι ολο¬ 
κλήρωσαν τις σπουδές τους. 

• Γιατουςάνδρες:ΥπεύθυνηδήλωσητουΝ. 1599/86,και 
του άρθρου 3 του Ν. 2690/99, ότι εκπλήρωσαν τις στρα¬ 
τιωτικές τους υποχρεώσεις ή βεβαίωση για νόμιμη απαλ¬ 
λαγή τους ή βεβαίωση από την οποία να προκύπτει ότι 
έχουν λάβει αναβολή μέχρι τη λήξη του προγράμματος. 

4. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ. 

- Οι καταστάσεις με τα ονοματεπώνυμα των ενταχθέ- 
ντων στο πρόγραμμα θα αποστέλλονται από τον φορέα 
υλοποίησης στον ΟΑΕΔ. 

- Οι άνεργοι που θα επιλέγονται για να συμμετάσχουν 
στο πρόγραμμα, θα υπογράφουν στη συνέχεια, το αργό¬ 
τερο μέσα σε δέκα ημέρες από την επιλογή τους, συμφω¬ 
νητικό συνεργασίας στην αρμόδια Υπηρεσία του ΟΑΕΔ. 

5. ΙΔΙΩΤΙΚΟ ΣΥΜΦΩΝΗΤΙΚΟ. 

Πριντην ένταξη του/της ασκουμένου/νης στο πρόγραμ¬ 
μα θα υπογράφεται Συμφωνητικό Συνεργασίας μεταξύ 
του ΟΑΕΔ, του Φορέα υλοποίησης και του/ης ασκούμε- 
νου/ης. Το Συμφωνητικό Συνεργασίας θα περιλαμβάνει: 

• νομικό πλαίσιο, 

• πλήρη στοιχεία του ασκούμενου/ης, 

• ακριβή διάρκεια της περιόδου εργασιακής εμπειρίας, 

• θέση για απόκτηση εργασιακής εμπειρίας που θα κα¬ 
λύψει ο ασκούμενος/η, 

• όρους του προγράμματος, 

• δυνατότητα διακοπής του. 

Με την υπογραφή του Συμφωνητικού Συνεργασίας ο 
φορέας υλοποίησης υποχρεούται να υποβάλει στον ΟΑ¬ 
ΕΔ τα εξής δικαιολογητικά: 

• δήλωση με την οποία να γνωστοποιείται το ονοματε¬ 
πώνυμο του υπεύθυνου του προγράμματος (δ/νση, τηλέ¬ 
φωνο, ΐαχ, αριθμό ταυτότητας, δείγμα υπογραφής του). 

• το πρόγραμμα εργασιακής προσαρμογής των ασκού¬ 
μενων για κάθε θέση άσκησης. 

6. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑ ΚΑΙ ΜΕΤΑ ΤΗΝ 
ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ. 

6α. Από το φορέα: 

Ο φορέας υποχρεούται να υποβάλει: 

• κάθε μήνα και εντός του πρώτου δεκαημέρου του 
επόμενου μήνα μηνιαίο δελτίο παρουσίας του ασκούμε¬ 
νου που θα περιλαμβάνει τις ημέρες παρακολούθησης 
του προγράμματος. 


Μετά τη λήξη της Σύμβασης και όχι πέραν του διμήνου 
από τη λήξη της: 

• Έκθεση αξιολόγησης προόδου του ασκούμενου/ης, 
σύμφωνα με το πρόγραμμα εργασιακής προσαρμογής 
του/ης. 

• Έκθεση αξιολόγησης του προγράμματος. 

6β. Από τον ασκούμενο: 

Μετά το πέρας του χρονικού διαστήματος εξάσκησης 
και όχι πέραν του διμήνου, ο/η ασκούμενος/η πρέπει να 
υποβάλει Έκθεση αξιολόγησης του προγράμματος. 

Η τελευταία πληρωμή θα γίνεται εφόσον ο/η ασκούμε¬ 
νος/η μετά την ολοκλήρωση του προγράμματος έχει 
στείλει την Έκθεση αξιολόγησης του προγράμματος. 

7. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ 

Σε περίπτωση που ο/η ασκούμενος/η αποχωρήσει από 
το πρόγραμμα, αντικαθίσταται για το υπόλοιπο διάστημα 
της θέσης άσκησης, το οποίο δεν μπορεί να είναι μικρό¬ 
τερο του ενός (1) μηνός, από άλλον αξιολογηθέντα. 

Για οποιαδήποτε μεταβολή προκύψει κατά τη διάρκεια 
του προγράμματος σχετικά με το ιδιωτικό συμφωνητικό ή 
μετά συνημμένα σ’ αυτό φύλλα, θα πρέπει να ενημερώνε¬ 
ται η Υπηρεσία από το Φορέα ή από τον/ην ασκούμενο/η. 

Σε περίπτωση που ασκούμενος απουσιάσει για λόγους 
ανωτέρας βίας (με αναρρωτική άδεια και με σχετική ιατρι¬ 
κή γνωμάτευση από Δημόσιο Νοσοκομείο), οι ημέρες 
απουσίας θα αφαιρούνται από το χρόνο άσκησης εργα¬ 
σιακής εμπειρίας χωρίς να του καταβάλλεται ημερήσια 
αποζημίωση και χωρίς παράταση του προγράμματος. Ο 
χρόνος άσκησης για την απόκτηση εργασιακής εμπειρίας, 
μετά την απουσία του ασκούμενου για λόγους ανωτέρας 
βίας, δεν μπορεί να είναι λιγότερος του ενός (1) μηνός. 

8. ΧΡΗΜΑΤΟΔΟΤΗΣΗ 

Ο Ο.Α.Ε.Δ. αναλαμβάνει τη χρηματοδότηση του προ¬ 
γράμματος καταβάλλοντας: 

• 25 ΕΨΒΟ ανά ημέρα μικτά για τους πτυχιούχουςΑΈ.Ι, 
Τ.Ε.Ι., ή ισότιμων τίτλων σπουδών. 

• 21 ΕΨΒΟ ανά ημέρα μικτά για τους απόφοιτους Λυ¬ 
κείου Γενικής Εκπ/σης, Τ.Ε.Λ., Ε.Π.Λ., ΤΈΈ. Α' Κύκλου, 
και ΤΈΈ. Β' Κύκλου, και τους διπλωματούχους Ι.Ε.Κ. ή 
ισότιμων τίτλων σπουδών. 

Από την ως άνω ημερήσια αποζημίωση θα παρακρατεί- 
ται ποσοστό 6,45% για ιατροφαρμακευτική περίθαλψη 
και 1% κατά του επαγγελματικού κινδύνου, εφαρμοζομέ- 
νων των διατάξεων του άρθρου 18 του Ν. 2458/97 Φ.Ε.Κ. 
15/Α/97 και του άρθρου 18του Ν. 2874/2000). 

Η πρακτική άσκηση θα κυμαίνεται από 22 έως 25 ημέρες 
ανά μήνα. 

Η λογιστική παρακολούθηση θα γίνεται από τη Διεύθυν¬ 
ση Οικονομικών Υπηρεσιώντου Ο.Α.Ε.Δ. σε μηνιαία βάση. 

9. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

Α. Παρακολούθηση 

Η διαδικασία παρακολούθησης του προγράμματος θα 
πραγματοποιείται από τις Υπηρεσίες του Ο.Α.Ε.Δ., σετρία 
επίπεδα: Κεντρικό (Διοίκηση), Περιφερειακό, Τοπικό. 

Β. Έλεγχος 

Προκειμένου να εξασφαλισθεί η αποτελεσματικότητα 
των ενεργειώντου προγράμματος 5ΤΑΟΕ, οι οποίες χρη¬ 
ματοδοτούνται από τον Ο.Α.Ε.Δ., λαμβάνονται αναγκαία 
μέτρα με σκοπό: 

• την τήρηση των προβλεπομένων από την Υπουργική 
Απόφαση, την ορθή υλοποίηση των ενεργειών και τη δια¬ 
πίστωση του εάν αυτές είναι σύμφωνες με τις ισχύουσες 
ρυθμίσεις, 

• την πρόληψη ή τη διαπίστωση τυχόν παραβάσεων και 
την υποβολή κυρώσεων. 

Για την ομαλή πορεία του προγράμματος και με σκοπό 
την επίτευξη των στόχωντου, ώστε να μην υπάρχουν απο¬ 
κλίσεις, θα παρακολουθούνται: 

• οι εγκριθείσες θέσεις 

• η κάλυψη των θέσεων 

• η καταβολή των επιχορηγήσεων κ.λ.π. 

Ο ελεγχόμενος φορέας υλοποίησης υποχρεούται: 

• να παρέχει κάθε δυνατή βοήθεια και ενημέρωση προς 
τους ελεγκτές υπαλλήλους. 

• να τηρεί τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για 
τρία (3) χρόνια μετά τη λήξη του προγράμματος. 

10. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ του ΟΑΕΔ και 
του Φορέα ή των ασκούμενων θα επιλύεται με απόφαση 
της Ειδικής Επιτροπής, που συγκροτήθηκε με την 
94198/26.6.2003 απόφαση του υπουργού Εργασίας και 
Κοινωνικών Ασφαλίσεων. 

11. ΚΑΛΥΨΗ ΤΗΣ ΔΑΠΑΝΗΣ 

1. Από τις διατάξεις της παρούσας απόφασης προκα- 
λείται δαπάνη ύψους 17.230.000,00 ΕΥΡΩ, η οποία κατα- 
νέμεται ως εξής: 

2003: 1.200.000,00 Ευρώ 

2004: 16.030.000,00 Ευρώ 

2. Για την ανωτέρω δαπάνη έχει εγγράφει πίστωση στον 
ΚΑΕ 2499 Γ 6του προϋπολογισμού του Ο.Α.Ε.Δ. έτους 2003. 

3. Το συγκεκριμένο πρόγραμμα προβλέπεται να συγ¬ 
χρηματοδοτηθεί από το Επιχειρησιακό Πρόγραμμα 
«Απασχόληση και Επαγγελματική Κατάρτιση» του Υπουρ¬ 
γείου Εργασίας και Κοινωνικών Ασφαλίσεων στα πλαίσια 
του Γ Κ.Π.Σ. κατά 75% απάτην Ε.Ε. και 25% από το Π.Δ.Ε. 

13. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Λεπτομέρειες εφαρμογής της παρούσας θα καθορι¬ 
στούν με εγκύκλιο του ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Δ. ΡΕΠΠΑΣ 

-·- 

Αριθ. 104455-Ε5 (3) 

Καθορισμός θέσεων πρακτικής άσκησης σπουδαστών 
Τ.Ε.Ι. στο Τ.Ε.Ι. Πάτρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1 εδαφ. Δ' του Ν. 
1351/83 (ΦΕΚ 56/Α/28.4.83) «Εισαγωγή σπουδαστών 
στην Τριτοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1985 (ΦΕΚ 
137/Α/28.7.85) όπως αυτό προσετέθη με το άρθρο 27 του Ν. 
2081/1992 (ΦΕΚ 154/Α/10.9.92) καιόπωςαντικαταστάθηκεμε 
τηνπαρ. 2του άρθρου 1 του Ν. 2469/1997 (ΦΕΚ38/Α/14.3.97). 

3. Τις διατάξεις της παρ. 4 του άρθρου 11 του Ν. 2327/ 
1995 (ΦΕΚ 156/Α/31.7.95). 


4. Τις διατάξεις του άρθρου 22, παρ. 3, εδάφιο ατού Ν. 
2362/1995 (ΦΕΚ 247/Α/27.11.95). 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη το ύψος της οποία αναφέρεται 
στηνπαρ. 4της παρούσας απόφασης, στην οποία επίσης 
αναφέρεται και η εγγραφή πίστωσης στον οικείο προϋ¬ 
πολογισμό για την κάλυψη της. 

6. ΤηνΣΤ5/53/31.10.2001 Απόφαση του Πρωθυπουργού 
και Υπουργού Εθνικής Παιδείας και Θρησκευμάτων «Κα¬ 
θορισμός αρμοδιοτήτων των Υφυπουργών του Υπουργεί¬ 
ου Εθνικής Παιδείας και Θρησκευμάτων» (Β' 1484). 

7. Την 1065956/863/Α006/16.7.2003 (Β' 985) κοινή από¬ 
φαση του Πρωθυπουργού και του Υπουργού Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών». 

8. Το άρθρο 40 του Ν. 849/78 (ΦΕΚ232/Α/78), όπως συ¬ 
μπληρώθηκε με το άρθρο 8του Ν. 2129/93 (ΦΕΚ57/Α/93). 

9. Το 1891/2.6.2003 έγγραφο του Τ.Ε.Ι. Λάρισας. 

10. Την ΔΙΔΚ/91/2/22875/2001 (ΦΕΚ 1480 β) κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης, για την ανά¬ 
θεση αρμοδιοτήτων, αποφασίζουμε: 

1. Καθορίζουμε τέσσερις (4) θέσεις πρακτικής άσκησης 
σπουδαστών Τ.Ε.Ι., στο επάγγελμα, στο Τ.Ε.Ι. Πάτρας, ως 
εξής: 

- Δύο (2) θέσεις στα εργαστήρια Λήψης Αποφάσεων και Η/Υ. 

- Δύο (2) θέσεις στο Μηχανογραφικό Κέντρο. 

2. Η πρακτική άσκηση των σπουδαστών Τ.Ε.Ι., πραγμα¬ 
τοποιείται για ένα εξάμηνο αρχίζοντας από 1.10.2003. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπο¬ 
λογισμό του Τ.Ε.Ι. Πάτρας. 

4. Από τις διατάξεις της απόφασης αυτής προκαλείται 
δαπάνη σε βάροςτου προϋπολογισμού του Τ.Ε.Ι. Πάτρας 
2.208 ευρώ περίπου (4 θέσεις χ 184 ευρώ χ 3 μήνες) για το 
οικονομικό έτος 2003 καθώς και 8.832 ευρώ περίπου (4 
θέσεις χ 184 ευρώ χ 12 μήνες) για καθένα από τα πέντε 
επόμενα οικονομικά έτη τουλάχιστον. 

Γ ια την ανωτέρω δαπάνη έχει εγγράφει η αντίστοιχη πί¬ 
στωση στον ΚΑΕ 0289 του προϋπολογισμού του οικονο¬ 
μικού έτους 2003. Αντίστοιχη πίστωση θα εγγράφεται 
στους προϋπολογισμούς του Τ. Ε. I. Πάτρας για μία πεντα¬ 
ετία τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Λ. ΠΑΠΑΔΗΜΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν. ΓΚΕΣΟΥΛΗΣ 
-♦- 

Αριθ. 59707 (4) 

Μέτρα χρηματοδότησης δράσεων μετατροπής των καλ¬ 
λιεργειών των καπνοπαραγωγών προς άλλες καλλιέρ¬ 
γειες ή οικονομικές δραστηριότητες. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α)Του άρθρου 1 παρ. 1,2και3τουΝ. 1338/1983 «Εφαρ- 

μογή του Κοινοτικού Δικαίου» (Α 34) όπως τροποποιήθη¬ 
κε με το άρθρο 6 του Ν. 1440/1984 «Συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο Κεφάλαιο 
της Ευρωπαϊκής Κοινότητας Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ» (Α 70) και το 
άρθρο 65 του Ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (Α 101). 

β) Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκής Κοινότητας και ρυθμίσεως συναφών θεσμικών 
και οργανωτικών θεμάτων» (Α 280). 

γ) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α 137) όπως το άρθρο αυτό προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροπο¬ 
ποιήθηκε μετηνπαρ. 2ατου άρθρου 1 του Ν. 2469/97 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α 38). 

δ) Των άρθρων 13 μέχρι 29 του ν. 2637/98 (Α200) όπως 
τροποποιήθηκαν και συμπληρώθηκαν με το άρθρο 4 του 
Ν. 2732/99 (Α154) και το άρθρο 24 του Ν. 2945/01 (Α223). 

ε) Της 379 286/2.8.2001 απόφασης του Υπουργού Γε¬ 
ωργίας «Έγκριση του Ο.Π.Ε.Κ.Ε.Π.Ε. ως Οργανισμού 
Πληρωμών» (Β' 1102). 

στ) Της 399580/30.10.2001 Απόφασης του Πρωθυ¬ 
πουργού και του Υπουργού Γεωργίας «Ανάθεση αρμο¬ 
διοτήτων στους Υφυπουργούς Γεωργίας Ευάγγελο Αρ- 
γύρη και Φώτη Χατζημιχάλη» (Β 1479). 

2. Τους Κανονισμούς: 

α) Καν. (ΕΟΚ) 2075/92του Συμβουλίου «για κοινή οργά¬ 
νωση αγοράς του ακατέργαστου καπνού» (1215). 

β) Καν. (Ε.Κ.) 546/02 του Συμβουλίου «για τον καθορι¬ 
σμό των πριμοδοτήσεων και των κατωφλίων εγγύησης 
για τον καπνό σε φύλλα κατά ομάδα ποικιλιών, ανά κρά¬ 
τος μέλος για τις συγκομιδές 2002,2003 και 2004, καθώς 
και για την τροποποίηση του κανονισμού (ΕΟΚ) 2075/92» 
(1-84). 

γ) Καν. (Ε.Κ.) 2182/02 της Επιτροπής «για τις λεπτομέ¬ 
ρειες εφαρμογής του Κανονισμού (ΕΟΚ) 2075/92 του 
Συμβουλίου όσον αφορά το κοινοτικό ταμείο του καπνού. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΑΡΘΡΟ 1 
Σκοπός 

Με την παρούσα Απόφαση θεσπίζονται μέτρα σύμφωνα 
με τα οποία χρηματοδοτούνται από το Κοινοτικό Ταμείο 
Καπνού οι δράσεις μετατροπής των καλλιεργειών των κα¬ 
πνοπαραγωγών προς άλλες καλλιέργειες ή άλλες οικο¬ 
νομικές δραστηριότητες και απασχολήσεις. 

ΑΡΘΡΟ 2 

Κατηγορίες δράσεων μετατροπής 

1. Οι δράσεις μετατροπής συνίστανται σε δύο κατηγο¬ 
ρίες, στις ειδικές ατομικές δράσεις και στις δράσεις γενι¬ 
κού ενδιαφέροντος. 

Οι ειδικές ατομικές δράσεις στοχεύουν: 


α) Στον επαναπροσανατολισμό των καπνοπαραγωγών, 
που εγκατέλειψαν την καπνοκαλλιέργεια, προς άλλες 
καλλιέργειες και την βελτίωση της ποιότητας των παρα- 
γόμενων γεωργικών προϊόντων εκτός καπνού, καθώς και 
την ενθάρρυνση για την διαφοροποίηση των δραστηριο¬ 
τήτων της εκμετάλλευσής τους. 

β) Στην επαγγελματική κατάρτιση, εκπαίδευση και επι¬ 
μόρφωση των παραγωγών για τη δημιουργία των απαι- 
τούμενων νέων προσανατολισμών που αφορούν την γε¬ 
ωργική παραγωγή εκτός καπνού. 

γ) Στη δημιουργία υποδομών εμπορίας προϊόντων ποι¬ 
ότητας και υπηρεσιών για την οικονομία και τον αγροτικό 
πληθυσμό, τη διαφοροποίηση των γεωργικών δραστη¬ 
ριοτήτων ή δραστηριοτήτων που πλησιάζουν προς τη γε¬ 
ωργία για τη δημιουργία πολλαπλών δραστηριοτήτων 
που αυξάνουν τις θέσεις εργασίας και αποφέρουν εναλ¬ 
λακτικά εισοδήματα και ιδίως την ενθάρρυνση των τουρι¬ 
στικών και βιοτεχνικών δραστηριοτήτων. 

2. Οι δράσεις γενικού ενδιαφέροντος στοχεύουν: 
α) Στις μελέτες που έχουν σκοπό την έρευνα των ευκαι¬ 
ριών μετατροπής των καπνοπαραγωγών προς άλλες καλ¬ 
λιέργειες ή δραστηριότητες και απασχολήσεις. 

β) Στην καθοδήγηση και τις συμβουλευτικές υπηρεσίες 
για τους παραγωγούς που αποφασίζουν να εγκαταλεί- 
ψουντην καπνοπαραγωγή. 

γ) Στην υλοποίηση καινοτόμων εμπειριών αποδεικτικού 
χαρακτήρα. 

Οι παραπάνω δράσεις γενικού ενδιαφέροντος δύνανται 
να συνοδεύονται από ενέργειες για τη διάδοση και προώ¬ 
θηση των αποτελεσμάτων. 

ΑΡΘΡΟ 3 

Δικαιούχοι των δράσεων 

Δικαιούχοι των ειδικών ατομικών δράσεων είναι οι κα¬ 
πνοπαραγωγοί που έχουν προσχωρήσει στο πρόγραμμα 
εξαγοράς των ποσοστώσεών τους από την Ευρωπαϊκή 
Ένωση, αρχής γενομένης από την συγκομιδή 2002, των 
οποίων η εξαγορασθείσα ποσόστωση αφορά ποσότητα 
τουλάχιστον ίση προς 500 χιλιόγραμμα. 

Η ηλικία των δικαιούχων παραγωγών πρέπει να κυμαί¬ 
νεται από 18-65 ετών και οι άρρενες να έχουν εκπληρώ¬ 
σει τις στρατιωτικές τους υποχρεώσεις ή να έχουν απαλ¬ 
λαγεί νομίμως από αυτές. Επίσης, οι δικαιούχοι πρέπει να 
μην βρίσκονται κάτω από οποιοδήποτε καθεστώς συντα- 
ξιοδότησης. 

Η δυνατότητα υποβολής αίτησης από τους δικαιούχους 
παραγωγούς, για να δικαιούται της στήριξης του ταμείου 
περιορίζεται στο πρώτο έτος κατά τη διάρκεια του οποίου 
δε χορηγείται πλέον στο δικαιούχο καμία ποσόστωση. 
Δικαιούχοι των δράσεων γενικού ενδιαφέροντος είναι: 
α) Οι τοπικές δημόσιες αρχές στις ζώνες παραγωγής 
(Περιφέρειες, Νομαρχίες, Δήμοι). 

β) Οι δημόσιοι οργανισμοί γεωπονικής έρευνας και 
αγροτικής οικονομίας (Ερευνητικά Ιδρύματα, Οργανι¬ 
σμοί, Ινστιτούτα και Εκπαιδευτικά Ιδρύματα γεωπονικής 
και οικονομικής κατεύθυνσης). 

Όλοι οι δικαιούχοι που υποβάλλουν αίτηση παρέμβα¬ 
σης για τις δράσεις του άρθρου 2 της παρούσας Απόφα¬ 
σης πρέπει να υπογράψουν δήλωση σύμφωνα με την 
οποία δεσμεύονται να μην υποβάλλουν για το ίδιο σχέδιο 
αίτηση δυνάμει ενός άλλου καθεστώτος στήριξης. 

Η αθέτηση της παραπάνω στήριξης συνεπάγεται: 

- την απώλεια των δικαιωμάτων που αφορούν το πρό¬ 
γραμμα εξαγοράς των ποσοστώσεων των παραγωγών 
που εγκατέλειψαντην καπνοκαλλιέργεια. 

- την απώλεια του δικαιώματος της στήριξης στις προ- 
βλεπόμενες από το άρθρο 2 δράσεις μετατροπής. 

ΑΡΘΡΟ 4 

Κοινοτική στήριξη των δράσεων 

Η συνολική αξία της κοινοτικής στήριξης που χορηγεί¬ 
ται για τη χρηματοδότηση των δράσεων μετατροπής μπο¬ 
ρεί να φθάσει: 

- 75% του όγκου των επιλέξιμων δαπανών των ειδικών 
ατομικών δράσεων στοιχεία α) και γ) του άρθρου 2 της πα¬ 
ρούσας Απόφασης. 

-100% του όγκου των επιλέξιμων δαπανών των δράσε¬ 
ων γενικού ενδιαφέροντος και των ειδικών ατομικών δρά¬ 
σεων στοιχείο β) της παραγράφου 1 του άρθρου 2 της πα¬ 
ρούσας Απόφασης. 

Το σωρευμένο ποσό της κοινοτικής στήριξης ανά πα¬ 
ραγωγό για το σύνολο των ειδικών ατομικών δράσεων κα¬ 
θορίζεται ως εξής: 

α) Για ποσότητες εξαγορασθεισών ποσοστώσεων έως 
και 10 τόνους, το τριπλάσιο του ποσού της ετήσιας πρι¬ 
μοδότησής του. 

β) Γ ια ποσότητες εξαγορασθεισών ποσοστώσεων πέ¬ 
ραν των 10 τόνων μέχρι και 40 τόνων, το διπλάσιο του πο¬ 
σού της ετήσιας πριμοδότησής του. 

γ) Γ ια ποσότητες εξαγορασθεισών ποσοστώσεων πέ¬ 
ραν των 40 τόνων, ποσό ίσο με το ποσό της ετήσιας πρι¬ 
μοδότησής του. 

Η συνολική κοινοτική στήριξη ανά παραγωγό για το 
σύνολο των ειδικών ατομικών δράσεων δεν δύναται 
να υπερβεί τα 300.000 ευρώ. Ωστόσο, για τις δράσεις 
που δεν αφορούν την παραγωγή, την εμπορία και τη 
μεταποίηση των προϊόντων, η συνολική κοινοτική στή¬ 
ριξη ανά παραγωγό δεν δύναται να υπερβεί τα 
100.000 ευρώ. 

ΑΡΘΡΟ 5 

Έγκριση πληρωμή και έλεγχοι των επενδυτικών σχεδίων 

Αρμόδιος φορέας για τον έλεγχο και την πληρωμή των 
αιτήσεων που αφορούν τη συμμετοχή των δικαιούχων 
στα προγράμματα των δράσεων μετατροπής ορίζεται ο 
Ο.Π.Ε.Κ.Ε.Π.Ε. 

Οι αιτήσεις συμμετοχής στα προγράμματα των δράσε¬ 
ων μετατροπής κατατίθενται από τους δικαιούχους στον 
Ο.Π.Ε.Κ.Ε.Π.Ε. μαζί με άλατα απαιτούμενα δικαιολογητι- 
κά του φακέλου σε δυο αντίτυπα και σε ηλεκτρονική μορ¬ 
φή, σύμφωνα με τις εφαρμοστικές οδηγίες και τα συνημ¬ 
μένα υποδείγματα που θα εκδοθούν από τις αρμόδιες 
υπηρεσίες του Υπουργείου Γεωργίας. 

Ο φορέας ελέγχου αφού εξετάσει την πληρότητα του 
υποβαλλόμενου φακέλου (δικαιολογητικά, κριτήρια δι¬ 
καιούχων, ένταξη στα προγράμματα κλπ.) στον συντομό¬ 
τερο δυνατό χρόνο και οπωσδήποτε όχι πέραν των τριών 
(3) μηνών, παρέχει την έγκριση έναρξης υλοποίησης του 
υποβληθέντος σχεδίου. 

Ο φορέας πληρωμών και ελέγχου συνιστά μηχανογρα¬ 
φικό αρχείο που περιλαμβάνει όλα τα στοιχεία των αιτή¬ 
σεων των σχεδίων που κατατίθενται. Τα σχέδια πρέπει να 
εκτελεσθούν εντός προθεσμίας δύο ετών μετά από την 


ημερομηνία ανακοίνωσης στο δικαιούχο της έγκρισης 
του σχεδίου. 

Οι δικαιούχοι μετά την λήξη της εκτέλεσης των σχεδίων 
τους πρέπει να υποβάλλουν στον Ο.Π.Ε.Κ.Ε.Π.Ε. όλα τα 
απαιτούμενα επίσημα παραστατικά δικαιολόγησης των 
δαπανών που πραγματοποίησαν κατά την εκτέλεση των 
σχεδίων προκειμένου να πληρωθούν. 

Η επιλεξιμότητα των δαπανών που αφορούντις δράσεις 
μετατροπής περιλαμβάνεται στις εφαρμοστικές οδηγίες. 

Η ενίσχυση καταβάλλεται μετά την εξακρίβωση της 
εκτέλεσης των σχετικών σχεδίων και το αργότερο εντός 
τριών ετών μετά από την ημερομηνία ανακοίνωσης στο δι¬ 
καιούχο της έγκρισης του σχεδίου. 

Οι έλεγχοι πρέπει να διασφαλίζουν την εξακρίβωση της 
τήρησης των παραπάνω διατάξεων κυρίως μέσω διοικη¬ 
τικών και επιτόπιων ελέγχων τακτικών και αιφνιδιαστικών. 
Οι έλεγχοι αυτοί πρέπει να διασφαλίζουν κυρίως ότι τα 
σχέδια που χρηματοδοτούνται δεν έχουν επωφεληθεί άλ¬ 
λου καθεστώτος στήριξης. 

Δικαίωμα συμμετοχής σε τακτικούς ή αιφνιδιαστικούς 
ελέγχους έχουν και αρμόδιοι υπάλληλοι του Υπουργείου 
Γεωργίας (Δ/νση Π.Α.Π. Φυτών Μεγάλης Καλλιέργειας). 

Είναι δυνατόν η ενίσχυση να προκαταβληθεί με τον όρο 
ότι: 

α) θα έχει αρχίσει η εκτέλεση του σχεδίου. 

β) Ο δικαιούχος θα συστήσει εγγύηση ίση με το 120% 
της προκαταβολής. Από την υποχρέωση αυτή δύνανται 
να εξαιρεθούν οι δημόσιοι φορείς. 

ΑΡΘΡΟ 6 
Λοιπές διατάξεις 

Πριν από τις 31 Μαρτίου κάθε έτους καθορίζονται και 
ανακοινώνονται στην Επιτροπή τα προβλεπόμενα σχέδια 
χρηματοδότησης των δράσεων μετατροπής που αφο¬ 
ρούν τις αιτήσεις παρεμβάσεων των δικαιούχων. Μέχρι 
την ως άνω ημερομηνία καθορίζεται η ενδεικτική κατανο¬ 
μή των ποσών για κάθε κράτος μέλος που μετατρέπεται 
σε οριστική με απόφαση της Επιτροπής πριν από τις 31 
Μάίου κάθε έτους. 

Ο Ο.Π.Ε.Κ.Ε.Π.Ε. διατηρεί τις καταχωρηθείσες πληρο¬ 
φορίες των αιτήσεων των δικαιούχων των προγραμμάτων 
δράσεων μετατροπής επί δέκα τουλάχιστον έτη μετά από 
το έτος καταχώρησής τους. 

Επίσης, ανακοινώνει στην Ευρωπαϊκή Ένωση τις δαπά¬ 
νες που πραγματικά έγιναν κατά το τρέχον οικονομικό 
έτος στον τομέα των δράσεων μετατροπής, το αργότερο 
στην τελευταία δήλωση δαπανών του οικονομικού έτους 
(άρθρο 3 του καν. (ΕΚ) 296/96). 

Τα ποσά των δαπανών που πραγματοποιήθηκαν και δη¬ 
λώθηκαν για ένα οικονομικό έτος χρηματοδοτούνται από 
το Ταμείο, εφ’ όσον δεν υπερβαίνουν στο σύνολό τους το 
ποσό που χορηγήθηκε στο κράτος-μέλος με την οριστική 
κατανομή των ποσών από την Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Ε. ΑΡΓΥΡΗΣ 

Αριθ. 3332 (5) 

Ανάθεση έργου στην εταιρεία 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, Άρθρο 5, παράγραφο 7 εδάφιο β' 
(ΦΕΚ 104 Α/4.6.96). 

2) Το Ν. 2479/1997, Άρθρο 3, παράγραφο 15, εδάφιο α' 
(ΦΕΚ 67 Α/6.5.97). 

3) Το Ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174 Α/1.6.97). 

4) Το Ν. 2664/98, Άρθρο 31 (ΦΕΚ 275Α/3.12.98). 

5) Το Ν. 2915/01, Άρθρο 36, παρ. 1 (ΦΕΚ 109 Μ 

29.6.2001). 

6) Το Ν. 2943/01, Άρθρο 13 (ΦΕΚ203 Α/12.9.2001), απο¬ 
φασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» το παρακάτω έργο: 

1. «Μελέτη επίπλωσης, δημοπράτηση, προμήθεια γρα- 
φειακού εξοπλισμού, επίβλεψη, παραλαβή, μεταφορά 
αρχείων και εξοπλισμού από το υφιστάμενο Δικαστικό 
Μέγαρο στο νέο του Πρωτοδικείου Ροδόπης, τον Ειρηνο¬ 
δικείου Κομοτηνής και τον Πταισματοδικείου Κομοτηνής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 3330 (6) 

Ανάθεση έργου στην εταιρεία 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, Άρθρο 5, παράγραφο 7 εδάφιο β' 
(ΦΕΚ 104 Α/4.6.1996). 

2) Το Ν. 2479/1997, Άρθρο 3, παράγραφο 15, εδάφιο α' 
ΦΕΚ 67 Α/6.5.1997). 

3) Το Ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174 Α/1.6.1997). 

4) Το Ν. 2664/1998, Άρθρο 31 (ΦΕΚ275 Α/3.12.1998). 

5) Το Ν. 2915/01, Άρθρο 36, παρ. 1 (ΦΕΚ 109 Ν 29.6.2001). 

6) Το Ν. 2943/01, Άρθρο 13 (ΦΕΚ203 Α/12.9.2001), απο¬ 
φασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» το παρακάτω έργο: 

1. «Μελέτη επίπλωσης, δημοπράτηση, προμήθεια γρα- 
φειακού εξοπλισμού, επίβλεψη, παραλαβή, μεταφορά 
αρχείων και εξοπλισμού από το υφιστάμενο Δικαστικό 
Μέγαρο στο νέο της Εισαγγελίας Εφετών Θράκης και Ει¬ 
σαγγελίας Πρωτοδικών Ροδόπης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


Αριθ. 3331 (7) 

Ανάθεση έργου στην εταιρεία 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, Άρθρο 5, παράγραφο 7 εδάφιο β' 
(ΦΕΚ 104 Α/4.6.1996). 

2) Το Ν. 2479/1997, Άρθρο 3, παράγραφο 15, εδάφιο α' 
(ΦΕΚ 67 Α/6.5.1997). 

3) Το Ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174Α/1.6.1997). 

4) Το Ν. 2664/1998, Άρθρο 31 (ΦΕΚ 275 Α'/ 3.12.1998) 

5) Το Ν. 2915/01, Άρθρο 36, παρ. 1 (ΦΕΚ 109 Μ 

29.6.2001). 

6) Το Ν. 2943/01, Άρθρο 13 (ΦΕΚ203 Α/12.9.2001), απο¬ 
φασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.»το παρακάτω έργο: 

7. «Μελέτη επίπλωσης, δημοπράτηση, προμήθεια γρα- 
φειακού εξοπλισμού, επίβλεψη, παραλαβή, μεταφορά 
αρχείων και εξοπλισμού από το υφιστάμενο Δικαστικό 
Μέγαρο στο νέο του Εφετείου Θράκης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 3329 (8) 

Ανάθεση έργου στην εταιρεία 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, Άρθρο 5, παράγραφο 7 εδάφιο β' 
(ΦΕΚ 104 Α/4.6.96). 

2) Το Ν. 2479/1997, Άρθρο 3, παράγραφο 15, εδάφιο α' 
(ΦΕΚ 67 Α/6.5.97). 

3) Το Ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174 Α/1.6.97. 

4) Το Ν. 2664/98, Άρθρο 31 (ΦΕΚ 275Α73.12.98). 

5) Το Ν. 2915/01, Άρθρο 36, παρ. 1 (ΦΕΚ 109 Μ 

29.6.2001). 

6) Το Ν. 2943/01, Άρθρο 13 (ΦΕΚ203 Α/12.9.2001), απο¬ 
φασίζουμε: 

Αναθέτουμε στην εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.»το παρακάτω έργο: 

1. «Μελέτη επίπλωσης, δημοπράτηση, προμήθεια γρα- 
φειακού εξοπλισμοί), επίβλεψη, παραλαβή, μεταφορά αρ¬ 
χείων και εξοπλισμού από το υφιστάμενο Δικαστικό Μέγα¬ 
ρο στο νέο των Διοικητικών Δικαστηρίων Κομοτηνής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 




19820 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ίιίΐρ: νννννν.θί.ςτ - θ-γπ 3 Ν: ννθθΓτΐ 33 ΐ 6 Γ @ βί. 0 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ- Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310)22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89 157 
(26610) 89 105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' καιΔ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - τοτπ για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθίτιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

βυΐΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































